Den tidligere Skov- og Naturstyrelsen blev oprettet 1987 ved sammenlægning af [[Skovstyrelsen]] og [[Fredningsstyrelsen]], og varetog en række opgaver inden for naturbeskyttelse, kulturarv og skovbrug. Desuden stod styrelsen for drift og administration af de statsejede skove og for Miljøministeriets øvrige arealer. Skov- og Naturstyrelsen skulle rådgive ministeren og regeringen, og styrelsen administrerede planloven, hvad der gjorde den til statens center for [[fysisk planlægning]]. Skov- og Naturstyrelsens virkefelt var bestemt ved bekendtgørelse nr. 963 af [[21. september]] [[2004]] og bekendtgørelse nr. 1485 af [[20. december]] [[2005]].
Filosofi Historie Naturbeskyttelse Foreninger Organisationer